recursal/SuperWikiNEXT-32B huggingface dataset:
**Hermagoras Temnius** fuit magister artis oratoriae Graecus qui saeculo secundo a.C.n. floruit. Eum haud procul a Pergamo Temni natum esse Strabo tradidit.

Oratoriam artem sex libris *Téchnai rhetorikaí* nominatis exposuit quibus cum diligenter essent per materias digesti Romanae aetatis praeceptores in arte rhetorica docenda maxime sunt niti. Quamquam opera eius nostra aetate deperdita sunt tamen Ciceronis e tractatu *De inventione* nec non ex *Institutione oratoria* Quintilliani liquit quibus de rebus egerint. Hermagoras quoniam oratoriae arti maximam vim in re publica gubernanda attribuerit generi iudicali primum omnium locum designavit. Itaque primum doctrinam causarum itemque statuum inchoavit, quibus quaestiones legales ad accusationes defensiones ac iudicia spectantes complures in partes digessit.

Hermagoras perfecto oratori haec quinque officia praecipuisse dicitur: aciem in investigando, facundiam in re digerenda, egregium modum orandi, bonam memoriam ac actionem dignam quae commoveat.

Licet uterque Cicero in dialogo *Brutus* atque Tacitus in *Dialogo de oratoribus*Hermagorae opera nimis molestum gratiaque carens censuerit, tamen multum in provehenda arte oratoria Romana valebat.

Bibliographia
-------------

* Nicolas Wiater: *Hermagoras von Temnos und die Stasis-Lehre.* In: Bernhard Zimmermann, Antonios Rengakos (Hrsg.): *Handbuch der griechischen Literatur der Antike.* Band 2: *Die Literatur der klassischen und hellenistischen Zeit.* C. H. Beck, München 2014, ISBN 978-3-406-61818-5, S. 871–873.
* Werner Eisenhut: *Einführung in die antike Rhetorik und ihre Geschichte.* Darmstadt 1977, ISBN 978-3-534-18993-9
* Valahfridus Stroh: *Die Macht der Rede: Eine kleine Geschichte der Rhetorik im alten Griechenland und Rom.* Berlin 2009, ISBN 978-3550087530.
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Vir Mungo
**Reliquiae lacus Mungonis** sunt tres lineamenta clara fossilium: **Lacus Mungo I** (quoque vocatur Lady Mungo I [latina Femina Mungo I], LM1, et ANU-618), **Lacus Mungo III** (sive Mungo Man [latina Vir Mungo], Lake Mungo III, et LM3), et **Lacus Mungo II**. Lagus Mungo in Nova Cambria Australi Australiae locatur, imprimis in UNESCO Mundi Hereditate Sito Regione lacuum villandranorum.

LM1 anno 1969 in Regione Lacuum Villiandranorum reperiebatur, et una cremationum antiquissimarum notarum mundi est. LM3, anno 1974 reperiebatur, incola hominis antiquus continentis Australiae erat, qui creditur inter 68,000 et 40,000 annos anhinc vixisse, per saeculam Pleistocaenam. Reliquiae sunt antiquissimae anatomices hodiernae homines reliquae quae in Australia repertae sunt. Anni praecisi sui sunt res contentionis permanentis.

Femina Mungo
------------

LM1 anno 1969 in regione lacuum villiandranorum ab Jim Bowler cum Universitate Melburnensis reperiebatur LM1 per 14C tempus 24,700 to 19,030 annos elapsos data est. Tempus 26,250 ±1120 BP carbone ligni de foco 15cm super sepulcrum perfectus est. Conservatio reliquiarum non idoneus fuit.

Notae
-----

1. 1 2  Bowler JM, Jones R, Allen H, Thorne AG. (1970). "Pleistocene human remains from Australia: a living site and human cremation from Lake Mungo, Western New South Wales.". *World Archaeology* **2** (1): 39–60  **(Anglice)**
2. ↑  Barbetti M, Allen H. (1972). "Prehistoric man at Lake Mungo, Australia, by 32,000 years BP.". *Nature* **240** (5375): 46–8  **(Anglice)**
3. ↑  Bowler, J.M. 1971. Pleistocene salinities and climatic change: Evidence from lakes and lunettes in southeastern Australia. In: Mulvaney, D.J. and Golson, J. (eds), Aboriginal Man and Environment in Australia. Canberra: Australian National University Press, pp. 47-65 **(Anglice)**
4. ↑  Bowler, J.M. 1970. Late Quaternary environments: a study of lakes and associated sediments in south-eastern Australia. Doctoral thesis, Australian National University, Canberra (anglica)
Wikidata Remigius Autissiodorensis
Res apud Vicidata repertae:
*Nativitas*: 841; Burgundia  
*Obitus*: 908; Lutetia  
*Patria*: Francia  

**Officium**

*Munus*: philosophus, theologus, scriptor, mythographus  

**Consociatio**

*Religio*: Ecclesia Catholica Romana
**Remigius Autissiodorensis** (vel **Antissiodorensis** etc.), anno 841 natus et anno 908 mortuus, fuit theologus et grammaticus doctus Benedictinus.

Titulus editionis commentariorum Remigii in Psalmos, Coloniae, 1536

Vita
----

Burgundiae natus, Heirici Autissiodorensis et fortasse Lupi Servati discipulus, in abbatia sancti Germani Autissiodorensi ab anno 861 ad 883 aetatem degebat; scholae huius monasterii praefectus ab anno 876 erat. Anno 883 Remos ad litteras provehendas missus estm ubi Hucbaldo Elnonensi familiaris fuit. Circa annum 900 Lutetiae dialecticam et musicam docebat; Odo Cluniacensis ibi discipulus eius fuit.

Opera
-----

Commentaria ad librum Genesim et ad Psalmos composuit necnon ad artem grammatucam Donati et Prisciani et Iuvenalem et ad disticha Catonis; maximum Remigii opus est ad Martianum Capellam commentaria.

Nexus externi
-------------

|  |  |
| --- | --- |
|  | **Lexica biographica:**  Treccani • Gran Enciclopèdia Catalana • Deutsche Biographie |

* Opera Remigii in *Patrologia Latina*
* Remigii ad Donatum commentum, ed. 1902
* Remigii ad psalmos commentaria, ed. prima 1536
Wikidata Remanzacum
Res apud Vicidata repertae:
*Civitas*: Italia  
*Locus*: 46°5′0″N 13°19′0″E  
*Numerus incolarum*: 6 104  
*Zona horaria*: UTC+1, UTC+2  
Situs interretialis  
*Nomen officiale*: Remanzacco
**Gestio**

*Procuratio superior*: ente di decentramento regionale di Udine  

**Geographia**

*Superficies*: 30.99 chiliometrum quadratum  
*Territoria finitima*: Fagete, Popoletum, Predamanum, Primariacum, Moimacum, Utinum  

**Coniunctiones urbium**

*Urbes gemellae*: Rangersdorf  

**Tabula aut despectus**

Remanzacum: situsRemanzacum: situs
**Remanzacum** (-i, *n.*) (alia nomina: *Romanzachum*, *Ramanzacum*; olim *Romaniacum*) (Italiane: *Remanzacco*; Foroiuliensice: *Remanzâs*) est oppidum Italiae et municipium, in Regione Foro Iulii-Venetia Iulia et in Provincia Utinensi situm. Incolae *Remanzachenses* appellantur.

Insigne
-------

* Municipium Italiae*Municipium Italiae*

Nexus interni
-------------

* Forum Iulii-Venetia Iulia (*regio*),
* Forum Iulii (*terra*),
* Provincia Utinensis,
* Utinum (*urbs*),
* Municipium Italiae.

Nexus externi
-------------

* Pagina officialis


|  |  |
| --- | --- |
|  | **Vicimedia Communia** plura habent quae ad **Remanzacum** spectant. |

Notae
-----

1. ↑  www.italiapedia.it
2. ↑  www.italiapedia.it
3. ↑  www.italiapedia.it
**Flavius Celer** (natus saeculo 5, mortuus post annum 520) dux militum et vir publicus Imperii Romani Orientalis fuit.

Cursus honorum
--------------

Ab anno 503 dux militum contra Regnum Sassanidarum certavit et anno 504 Amidae obsidioni interfuit. Eo tempore et  *magister officiorum* nominatus est. Anno 506 legatus de pace cum Persis apud Daram agebat. Anno 508 una cum Basilio Venantio Iuniore consulatum gessit. Anno 511 cum Anastasio I imperatore Patriarcham Oecumenicum Constantinopolitanum Macedonium II deposuit et Timotheum I successorem nominavit. Anno 512 seditionem plebis Constantinopolis, quae Macedonio favebat, suppressit. Ad usque initii imperii Iustini I imperatoris magistratum tenuit, sed tum mox depositus est. Anno 519 cum Hormidate papa de Schismate Acaciano agebat.

Bibliographia
-------------

* Jones, Arnold Hugh Martin, John Robert Martindale, John Morris, *The Prosopography of the Later Roman Empire*, "Celer 2", volume 2, Cambridge University Press, 1992, ISBN 0-521-20159-4, pp. 275–277.


|  |  |  |
| --- | --- | --- |
| Antecessores: **Imp. Caesar Flavius Anastasius Augustus III et Venantius Iunior**  |  **Consul** 508cumBasilio Venantio Iuniore | Successores: **Flavius Inportunus Iunior *sine collega***  |
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Wikidata Yuki Otsu
Res apud Vicidata repertae:Yuki Otsu: imagoYuki Otsu: imago
*Nativitas*: 24 Martii 1990; Mito  
*Patria*: Iaponia  

**Officium**

*Munus*: pedilusor  

**Yuki Otsu** (Iaponice 大津 祐樹, *Otsu Yuki*, natus in *Ibaraki* die 24 Martii 1990) est pedilusor Iaponiensis, et etiam Turmae Pediludicae Nationalis Iaponiae (2013) lusor fuit. Yuki Otsu inter alia cum turmis *Kashiwa Reysol*, *Borussia Monchengladbach* et *VVV-Venlo* lusit. Nunc ad gregem *Kashiwa Reysol* pertinet.

Societas pediludii
------------------

* 2008-2011; Kashiwa Reysol
* 2011-2012; Borussia Monchengladbach
* 2012-2014; VVV-Venlo
* 2015-; Kashiwa Reysol

Turma Pediludica Nationalis Iaponica
------------------------------------

* Olympia aestiva 2012 (U-23); Certamina 4 manuum

Nexus externi
-------------

* National Football Teams
* Japan National Football Team Database
**Flavius Caecina Decius Maximus Basilius Iunior** (natus saeculo 5, mortuus circa annum 500) vir publicus Imperii Romani Occidentalis erat.

Familia
-------

Basilius senator Italicus e gente clara Caecina erat. Pater eius Flavius Caecina Decius Basilius erat, consul anni 463, fratres habuit Decium Marium Venantium Basilium consulem anni 484 et Caecinam Mavortium Basilium Decium Iuniorem (consulem 486). Ei quattuor filii erant, qui omnes ad consulatum pervenerunt: Flavius Faustus Albinus (consul anni 493), Flavius Avienus Iunior (consul 501), Flavius Theodorus (consul 505) et Flavius Inportunus Iunior, qui anno 509 consulatum gessit.

Cursus honorum
--------------

Basilius caput senatus atque factionis praesinae et minister primus Odoacri regis fuit. Anno 480 consul occidentis nominatus est, quod factum autem in Imperio Romano Orientali non probatum est. Die 13 Maii 483 Felix III papa Basilio - tum praefecto praetorio Italiae - auctore electus est. Mortuus est priusquam filii adulti erant.

Legenda
-------

* Paulys Realencyclopädie der classischen Altertumswissenschaft, Band III,1 (1897), Sp. 48: Basileos (7)

Notae
-----

1. ↑  John Moorhead, The Decii under Theoderic, Historia: Zeitschrift für Alte Geschichte, Bd. 33, H. 1 (1st Qtr. 1984), pp. 107-115

|  |  |  |
| --- | --- | --- |
| Antecessores: **Imp. Caesar Flavius Zeno Augustus III *(sine collega)***  |  **Consul** 480cum *(sine collega)* in Oriente non probatus | Successores: **Rufius Achilius Maecius Placidus (in Occidente, *sine collega*)**  |
***La révolution Wikipédia*** ("Res novae Vicipaedianae"), Lutetiae anno 2007 divulgata, est liber a quinque auctoribus confecta de Vicipaedia (praecipue de Vicipaedia Francogallica) et de fato encyclopaediarum impressarum futuro. Auctores sunt Petrus Gourdain, Florentia O’Kelly, Beatrix Roman-Amat, Delphinia Soulas et Tassilo von Droste zu Hülshoff. Praefationem scripsit Petrus Assouline.

*La révolution Wikipédia* fuit ab initio opus discipulorum quinque Instituti Scientiarum Politicarum, professore Petro Assouline. Vicipaediam interdum laudant, interdum reprehendunt. De comparatione Vicipaediae cum *Encyclopaedia Britannica*, in periodico *Nature* mense Decembri 2005 editam, longius disserunt; item de disputationibus Vicipaedianorum. Praefatio autem ab Assouline scripta Vicipaediam vituperat sub titulo *Et ça passe pour une source ...* ("... hominesque fontem esse praetendunt!")

Editiones
---------

* Pierre Gourdain, Florence O’Kelly, Béatrice Roman-Amat, Delphine Soulas, Tassilo von Droste zu Hülshoff, *La révolution Wikipédia*; préface de Pierre Assouline. Lutetiae: Les Mille et Une Nuits, 2007. ISBN 9782755500516

Notae
-----

1. ↑  A. Dalby, *The World and Wikipedia* (2009. ISBN 9780956205209) pp. 66-72.
2. ↑  Léa Giret, "La révolution Wikipédia, une enquête sur les rouages de l’encyclopédie collaborative" (3 November 2007).

Nexus externi
-------------

* ""La révolution wikipedia", remix n°2: Faire et défaire une réputation au sein de la communauté Wikipedia" apud i&c (Dec. 2007?)
* "La Révolution Wikipédia" apud shvoong.com (25 Iun. 2008)

Bibliographia
-------------

* Yves Alix, recensio *La révolution Wikipédia* in *BBF: Bulletin des bibliothèques de France* vol. 53 (2008) no. 1
-2 *Latinitas huius rei dubia est. Corrige si potes. Vide {{latinitas}}.*

***La voce del padrone*** ('Domini vox') est Franci Battiato phonodiscus, anno 1981 a societate EMI Italiana divulgatus. Hic phonodiscus, cantoris Siculi, novas scaenas musicas aperuit et carmina magnum mercatorium eventum obtinuerunt; nam *La voce del padrone* est primus phonodiscus Italicus *long playing* qui amplius decies centenorum milium exemplorum vendidit, summo indice duodeviginti hebdomades (non continuas) anno 1982 manens. Hoc phonodisco Battiato progredienti rockicae musicae adfuit, quamvis hanc musicam reliquisset cum *L'era del cinghiale bianco* (1979). Multi critici tamen dicunt Siculum musicum adhibuisse suas musicas dotes ut mercatorium eventum perficeret.

Carmina
-------

* "Summer on a solitary beach"
* "Bandiera bianca"
* "Gli uccelli"
* "Cuccurucu"
* "Segnali di vita"
* "Centro di gravità permanente"
* "Il sentimiento nuevo"

Hae cantiones inter Siculi cantoris clarissimas sunt; in exemplum, cantio "Centro di gravità permanente" valde nota est in Hispania ob lingua Hispanica opus conversum. Cantioni "Il sentimiento nuevo" etiam lingua Hispanica conversio est; haec cantio de a sensitus? se vocata delectatione in amorem exponit. Cantio "Bandiera bianca" est vituperatio in societatem musicumque universum.

Bibliographia
-------------

* Giordano Casiraghi, "Un’edizione speciale per celebrare i 40 anni de «La voce del padrone» di Battiato" (5 Octobris 2021) apud *Spettakolo*

Nexus interni
-------------

* Francus Battiato
* Fisiognomica
Wikidata Eugenius Zamjatin
Res apud Vicidata repertae:Eugenius Zamjatin: imagoEugenius Zamjatin: imagoEugenius Zamjatin: subscriptioEugenius Zamjatin: subscriptio
*Nativitas*: 20 Ianuarii 1884, 1884; Lebedyan  
*Obitus*: 10 Martii 1937; Circumdarium XVI Lutetiae  
*Patria*: Imperium Russicum, Unio Sovietica  
*Nomen nativum*: Евге́ний Ива́нович Замя́тин
**Officium**

*Munus*: scriptor de rebus futuris, ingeniarius, satirist, librettist, scriptor scaenicus, scriptor scaenicus, scriptor, criticus litterarum, mythistoricus, orationis solutae peritus, opinion journalist  
*Patronus*: Saint Petersburg State Polytechnical University
**Consociatio**

*Factio*: Bolsevici  

**Memoria**

*Laurae*: Prometheus Award - Hall of Fame  
*Sepultura*: Cimetière parisien de Thiais  

**Eugenius Ioannis filius Zamjatin** (Russice Евгений Иванович Замятин, tr. *Evgenij Ivanovič Zamjatin*; 1 Februarii 1884 – 10 Martii 1937) fuit scriptor Russicus.

Biographia
----------

Eugenius Zamjatin natus est die 20 Ianuarii (1 Februarii secundum Calendarium Gregorianum) anno 1884 in urbe *Lebedjan'*  gubernii Tamboviensis Imperii Russici, in familia sacerdotis orthodoxi. Anno 1902 in gymnasio Voronegiae, et anno 1906 in facultate constructionis navium Instituti Polytechnici Petropolitani studium suum complevit. Decennio 191 erat socius factionis bolsevicorum, fuit particeps rerum novarum annorum 1905–1907 in Imperio Russico. Anno 1908 opera sua litteraria publicare incepit. Cum primum bellum mundanum incepit, contra bellum agitabat, propterea anno 1914 exsilio in Kemium affectus est. Tempore Belli Civilis in Russia, quum socialista mansit, actiones administrationis bolsevicorum vituperabat. Annis 1916–1917 erat in Britanniarum Regno, ubi in constructione navium pro Russia participavit. Annis 1920–1921 scripsit mythistoriam utopicam more fictione scientificae saturae nomine *Nos* («Мы»), in Britanniarum Regno anno 1924, in Unione Sovietica autem anno 1988 primo in lucem editam, de civitate saeculi XXIX, ubi vita civium in omni custodia administrationis affecta est. Opus illud in Unione Sovietica damnatum est, postquam editio operum auctoris eius in terra illa finem habuit. Zamjatin anno 1931, auxilio Maximi Gor'kij, permissionem administrationis Sovieticae pro emigratione recepit, patriam suam exuit et ad mortem suam, quae accidit die 10 Martii 1937, Lutetiae colebat.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Eugenium Zamjatin** spectant. |

|  |  |
| --- | --- |
|  | **Lexica biographica:**  • Большая российская энциклопедия • Gran Enciclopèdia Catalana • biography/Yevgeny-Zamyatin Encyclopædia Britannica • Deutsche Biographie • Store norske leksikon |
-2 *Latinitas huius rei dubia est. Corrige si potes. Vide {{latinitas}}.*

**Calendarium Sinarum** (Sinice 农历 sive 農曆 transcriptum *nónglì*) est calendarium lunisolare, i.e. calendarium duodecim mensium lunarium cui, ut anno solari accomodetur, circiter quoque tertio anno mensis lunaris decimus tertius intercalatur. 

Hodie calendarium Gregorianum in Re publica populari Sinarum in usu generali est. Calendarium Sinarum etiam in usu est ad fines feriarum determinandarum, sicut feriae anni novi, veris ac autumni. Denique in astrologia in usu est.

Annus lunisolaris Sinarum (et quisque suorum mensium) semper incipit die (i.e. nychthemero) novae lunae. Annus incipit fere inter diem 20 Ianuarii et diem 20 Februarii calendarii Gregoriani.

Menses calendarii Sinarum
-------------------------

* primus mensis 陬月 (zōuyuè)
* secundus mensis 杏月 (xìngyuè)
* tertius mensis 桃月 (táoyuè)
* quartus mensis 梅月 (méiyuè)
* quintus mensis 榴月 (liúyuè)
* sextus mensis 荷月 (héyuè)
* septimus mensis 兰月/蘭月 (lányuè)
* octavus mensis 桂月 (guìyuè)
* nonus mensis 菊月 (júyuè)
* decimus mensis 露月 (lùyuè)
* undecimus mensis 冬月 (dōngyuè)
* duodecimus mensis 冰月 (bīngyuè)

Praeterea dificilibus rationibus circiter quoque tertio anno mensis intercalarius (閏月/闰月 - rùnyuè) determinatur quis nomen habet mensis antecedentis cum 閏/闰 (rùn) in initio. Quisque mensium vulgarium ante mensem intercalarium esse potest.

Nexus externi
-------------

* Tabulae conversionis de calendario Gregoriano ad calendarium Sinarum (*Anglice*)
* Petrus Meyer, *The Structure of the Chinese Calendar* (*Anglice*)


|  |  |
| --- | --- |
|  | **Vicimedia Communia** plura habent quae ad **Calendarium Sinarum** spectant. |
*Vide etiam paginam fere homonymam:* Eucelade


Wikidata Eukelade (satelles)
Res apud Vicidata repertae:Eukelade (satelles): imagoEukelade (satelles): imago
*Primarius*: Iuppiter
**Repertus**

*Primus repertor*: Scott S. Sheppard, David Clifford Jewitt, Jan Kleyna, Yanga R. Fernándezdie 5 Februarii 2003
**Res orbitales**

*Periodus orbitalis*: −693.02 dies  
*Axis semimaior*: 23 483 714 chiliometrum  
*Argumentum perihelii*: 325.6 gradus anguli  
*Excentricitas orbitalis*: 0.272  
*Inclinatio orbitalis*: 165.5 gradus anguli  
*Longitudo nodi ascendentis*: 206.3 gradus anguli  
*Anomalia media*: 98.4 gradus anguli
**Res physicae**

*Albedo*: 0.04  
*Magnitudo apparens*: 22.6  
*Diametrum*: 4 chiliometrum  
*Massa*: 90 petagram  

**Eukelade**, nomine pleno **Jupiter XLVII (Eukelade)**, est satelles Iovis, olim designatione **S/2003 J 1** agnitus, quae anno 2003 ab S. S. Sheppard reperta est. In mythologia Graeca Eucelade, e qua haec satelles appellata est, fuit (secundum nonnullos) una Musarum novem.

Motio media et longitudo nodi ascendentis huius corporis, fonte Unione Astronomica Internationali, ex observationibus 23 a die 5 Februarii 2003 usque ad 15 Aprilis 2004 constant.

Nexus interni
-------------

* Tabula satellitum naturalium Systematis Solaris

Nexus externi
-------------

* Res orbitales satellitum naturalium apud NASA et JPL
	+ Res physicae satellitum planetarum apud NASA et JPL
* Satellites secundum planetis digestae apud NASA
* Ephemerides satellitum naturalium Unionis Astronomicae Internationalis apud universitatem Harvardianam
* *Gazetteer of Planetary Nomenclature* apud USGS
-4 (corrigenda) *Latinitas huius paginae corrigenda est. Si potes, corrige vel rescribe. Vide {{latinitas}}.*

Cyclus dierum 260. Codex Tro-Cortesianus ff. 75-76 (Museum Americae Matritense), cf. Codex Fejérváry-Mayer f. 1
**Calendarium Mayense** est ratio fastiorum gentium Mayensi in usu in praecolumbiana mesoamerica et in multis civitatibus hodiernis in montibus Guatimalis et Veracruz et Oaxaca et Chiapas in Mexico. Summa capita calendari Mayensi sunt nixae ratione in usu communiter per omnes regionis minime etiam abhinc 500 a.C.n.. Calendar aspectus participat cum aliis prioribus humanis cultibus mesoamericanis, sicut Zapotec et Olmec contemporaneiis vel seriis sicut calendaria Mixteca et Azteca. Calendarium Mayensis consistit ex pluribus diversis vicibus vel computationibus. Notum est computatio 260 dierum ad eruditas ut Tzolkin vel Tzolk'in. Tzolkin coniungitur cum obscuro anno solari 365 dierum Haab' ad formandum congruentem orbem qui duret 52 Haab', appellatus Calendarium Rotundum. Calendarium Rotundum in usu est attamen ab manibus multis montanis guatemantecis. 

Calendarium alterum in usu erat ut investiget periodum longiore temporis et ad inscriptionem dierum(i.e. exprimente quando eventum occurit in necessitudine alteris). Haec est Summa Longa. Est summa dierum abhinc initium fabulosum. Secundum coniungtionem inter Summa Longam et Calendaria Occidentes et noscitur apud plerumque indagatorum Mayensis (dictus Goodman-Martinez-Thompson, vel GMT, coniungtum). Hoc locus inceptus aequivalet 11 Augusti in Calendario Gregori proleptico vel 6 Septembris Calendario Iuliano.

Notae
-----

1. ↑  Tedlock, Barbara, Time and the Highland Maya Revised edition (1992 Page 1) "Scores of indigenous Guatemalan communities, principally those speaking the Mayan languages known as Ixil, Mam, Pokomchí and Quiché, keep the 260-day cycle and (in many cases) the ancient solar cycle as well (chapter 4)."
2. ↑  Miles, Susanna W, "An Analysis of the Modern Middle American Calendars: A Study in Conservation." In Acculturation in the Americas. Edited by Sol Tax, p. 273. Chicago: University of Chicago Press, 1952.
3. ↑  "Maya Calendar Origins: Monuments, Mythistory, and the Materialization of Time"

Bibliographia
-------------

* Munro S. Edmonson, *The Book of the Year: Middle American Calendrical Systems*. Urbe Lacus Salsi: University of Utah Press, 1988. ISBN 0-87480-288-1
-2 *Latinitas huius rei dubia est. Corrige si potes. Vide {{latinitas}}.*

Wikidata Eugenius Thacker
Res apud Vicidata repertae:
*Nativitas*: 20. saeculum;   
*Patria*: Civitates Foederatae Americae  

**Officium**

*Munus*: philosophus, criticus litterarum, diurnarius  
*Patronus*: Nova Schola
**Eugenius Thacker** est auctor et professor ad Novam Scholam Novi Eboraci. Eius operibus saepenumero quaestiones tractat quae ad nihilismi et pessimismi philosophiam spectant. Eius recentissima opera sunt series librorum *Horror of Philosophy* (Horror philosphiae) inscripta, quae series libros comprehendit *In The Dust Of This Planet* (In huius planetae pulvere) et *Cosmic Pessimism* (Pessimismus cosmicus). Baccalaureus est illius studiorum universitatis Seattli locatae, cuius nomen Anglicum "University of Washington", et est doctor philosophiae Universitatis Rutgersensis. Hoc gradum doctoralem accepit illa artium disciplina qua de litterarum comparatione agitur. "Vita," insigniter ait, "quaestio non solum *philosophiae,* sed *pro* philosophia est."

Nota
----

1. ↑  Anglice: "Life is not only a problem *of* philosophy, but a problem *for* philosophy."
2. ↑  *After Life* (University of Chicago Press, 2010), p. x.
Kim Kirchen, anno 2006
**Kim Kirchen** (natus 31 Iulii 1978 in Urbe Luxemburgo) est birotarius Luxemburgensis qui pro Manu Columbia certat.

Kirchen mercede certare coepit anno 2000 socius Manus De Nardi-Pasta Montegrappa; proximo anno, socius Manus Fassa Bortolo, post cuius dissolutionem, anno 2006, se coniunxit cum Manu T-Mobile, quae anno 2008 facta est Manus Columbia. Annis 2000, 2003, 2004, 2005, et 2007, Kirchen nominatus est Athleta Luxemburgensis Anni, quartus numeratus inter omnes athletas Luxumburgenses et sic rebus gestis birotarii Charly Gaul praestans.

Honores
-------

### Exitus in Circuitu Franciae

* 2004: sexagensimus tertius
* 2005: se removit per stationem undecimam
* 2007: septimus
* 2008:

Statio 1—quartus
Statio 2—secundus
Statio 4—secundus
### Exitus in Circuitu Italiae

* 2003: vicensimus nonus

### Exitus in varia certamina

2001—Fassa Bortolo
1—Circuitus Luxemburgi, statio 3
2002—Fassa Bortolo
1—Circuitus Nederlandiae
1—Circuitus Bernae
2003—Fassa Bortolo
1—Certamen Lutetia Bruxellas
4—Circuitus Helvetiae
2004—Fassa Bortolo
1—Certamen Viarium Luxemburgi
1—Circuitus Luxemburgi, statio
6—Olympia Aestiva certamen viarium
2005—Fassa Bortolo
1—Circuitus Poloniae, primus in punctorum classificationis et statione 7
1—Certamen GP Chiasso
1—Certamen Trofeo Laigueglia
1—Certamen Settimana Ciclistica Internazionale "Coppi e Bartali", statio 4
2—La Flèche Wallonne
2—Coppa Placci
2006—T-Mobile
1—Certamen Viarium Luxemburgi
1—Circuitus Luxemburgi, prologus
2007—T-Mobile
7—Circuitus Franciae
1—Circuitus Franciae, statio 15
2—Circuitus Helvetiae
3—Certamen Brabantse Pijl
2—Certamen Tirreno-Adriatico 2007
3—Circuitus Poloniae
2008—Manus High Road
1—Circuitus trans Pagum Vascum, stationes 2 et 4
1—Certamen La Flèche Wallonne
1—Circuitus Helvetiae, statio 6
1—Certamen Temporis Luxemburgi

Nexus externi
-------------

* VELOBIOS biographia
* Kim Kirchen.com, situs publicus
Peek anno 2007
**Kim Peek** (natus 11 Novembris 1951 in Civitate Lacus Salsi, Uta, CFA, mortuus 19 Decembris 2009) fuit, quod savant cum abilitate memoriae eudeticae nominatur. Damno cerebelli passus est, quo fiebat ut ambulare non disceret antequam quattuor annorum esset, et intellegentia eius multo debilior esset quam ceterorum, sed textus fere 12 000 librorum memoria teneret. Legere valebat iam 1,5 annorum natus et potuit totum librum celerrime memoriter discere ita, ut oculo sinistro paginam sinistram perspiceret, dextro autem oculo dexteram.

Pellicula Rain Man anno 1988 edita partim posita est in vita Kim Peek. Barry Morrow scriptor pelliculae convenit eum anno 1984, etiam Dustin Hoffman, qui partes primas egit, eum convenit. Marrow, cui praemium Academiae ob scriptionem pelliculae datum est, praemium dedidit Kim Peek. Ob pelliculam etiam Kim haud mediocriter innotuit et in varios locos ambivit facultatem suam demonstrans.

Kim Peek obiit anno 2009 infractu cordis.

Vide etiam
----------

* Daniel Tammet

Nexus externi
-------------

* De Kim Peek apud situm interretialem *Wisconsin Medial Society*
**Rhetogenes Caraunius** (anno ignoto natus - anno 133 a.C.n. mortuus) fuit bellator audacisimus urbis arevacis Numantiae. Heros belli celtiberorum contra Romam, per obsidionem quae Numantia passa sub iugo romano est, obsidium vitavit ad auxilium implorare et cum milites romani intrabant in eam moritur.

Habitus resistens suus symbolum pugnae pro terris suis et pro libertate ante minas romanas ei fivit. Cum is obsidium vitavit, ad Lutiam advenire consecutus est, nam aliae urbes quibus auxilium imploratus est (Termantiae et Uxamae) abnegaverant quia metum represalis Scipionis Aemiliani habebant.

Iuvenes Lutiae rebelione Retogenis concordaverunt et auxilium ei dederunt, sed senes, pavidi ob represalias romanorum, Scipionem monere optaverunt. Is ad Lutiam iit et 400 viros iuvenes cepit, quibus manum dextera amputare imperavit. Inter hos 400 viros, Retogenes esse potuit. Is deinde moriturus est et ante muros urbis Numantiae positus est.

Fontes
------

* Appiani, "Bella Hispanica" in *Historia Romana*, 94

Nexus interni
-------------

* Bella celtiberica

Bibliographia
-------------

* Enrique Jiménez Beneite, *Caraunio*. Soria, 2007 (Paginae selectae apud *Google Books*) [liber nubeculatus de rebus a Caraunio gestis]
**Rhetorica digitalis,** etiam **rhetorica electronica** vel **rhetorica-e** appellata, est rhetorica classica in mundo multimediorum adhibita et extensa. Quae praesertim enodationem et creationem rerum digitaliter mediatarum tractat; hoc est contenta in programmatura vel suggestu digitali posita. Enodatio coniunctiones comprehendit medii et notionum rhetoricarum sicut res rhetorica. Creare contenta mediata compositionem rationibus implicat quae coniunctioni inter medium et res rhetoricas respondent. Quod generatim studium communicationis interretialis et disertius modos comprehendit per quos interrete communicationem figurat novosque modos communicationis facilius reddit per programmaturam *desktop publishing,* viciorum, blogorum, et aliorum suggestuum communicationis, sicut cursus electronici et situs coniunctionis socialis.

Nexus interni
-------------

* Cybertextus
* Humanitates digitales
* Hypermedia
* Hypertextus
* Media digitalia
* Media nova
* Multimodalitas
* Studia interretialia

Nexus externi
-------------

* Syllabi cursuum rhetoricae et scriptura digitalis, erhetoric.org
-2 *Latinitas huius rei dubia est. Corrige si potes. Vide {{latinitas}}.*

Puls cum lacte.
*Puls.* Tabula a Gulielmo Hemsley picta (1893).
**Puls** est cibus victualis facta fervefaciendo vel coquendo spicas in aqua vel lacte, atque in catino vel vase apponi solet.

Loci antiqui
------------

* Marcus Terentius Varro, *De lingua Latina* 5.105:

> de victu antiquissima puls; haec appellata vel quod ita Graeci vel ab eo unde scribit Apollodorus, quod ita sonet cum aquae ferventi insipitur.
> 
> 

* Gaius Plinius Secundus, *Naturalis historia* 18.84.5:

> pulte autem, non pane, vixisse longo tempore Romanos manifestum, quoniam et pulmentaria hodieque dicuntur et Ennius, antiquissimus vates, obsidionis famem exprimens offam eripuisse plorantibus liberis patres commemorat. et hodie sacra prisca atque natalium pulte fitilla conficiuntur, videturque tam puls ignota Graeciae fuisse quam Italiae polenta.
> 
>

Notae
-----

1. ↑  Fisher, Roxanne. "Eat like an athlete - Beckie Herbert". *BBC Good Food*. BBC Worldwide
2. ↑  Chappell, Bill (25 Iulii 2012). "Athletes And The Foods They Eat: Don't Try This At Home". *The Torch*. NPR .

Bibliographia
-------------

* Randall, David (19 Februarii 2012). "Cursed! The astonishing story of porridge's poster boy". *The Independent*
Ludovicae Büchner cippus in Vetere sepulcreto Darmstadii
**Ludovica** *vulgo* Luise **Büchner** (nata die 12 Iunii 1812 Darmstadii, mortua die 28 Novembris 1877 ibidem) fuit scriptrix Germana. Soror fuit Georgio Büchner.

Gravitudo
---------

Opusculum eius primum »Die Frauen und ihr Beruf« (Francofurti 1855) persuasionibus suis homines valde excitabat. Sequebantur historiae »Aus dem Leben« (Lipsiae 1861), mythistoria »Das Schloß zu Wimmis« (Lipsiae 1864), poeseos anthologia »Frauenherz« (Berolini 1866 altera in editione), »Weihnachtsmärchen« (Glogoviae altera in editiono), poema narrativum »Klara Dettin« (Glogoviae 1874).

Feminismo quoque studuit Ludovica Büchner. Namque ecce ea praeses vicaria in societate *Alice-Verein* ad infirmas pauperesque curandas et fundatrix scholae professionalis Darmstadiensis *Alicelyzeum* puellis patentis.

Opera alia
----------

* »Praktische Versuche zur Lösung der Frauenfrage« (Berolini 1870)
* »Über weibliche Berufsarten« (Darmstadii 1872)
* »Die Frau. Hinterlassene Aufsätze, Abhandlungen und Berichte zur Frauenfrage« (Salinis Saxonicis 1878)
* »Nachgelassene belletristische und vermischte Schriften« (Francofurti 1878)

Externi nexus
-------------


|  |  |
| --- | --- |
|  | **Vicimedia Communia** plura habent quae ad **Ludovicam Büchner** spectant. |

* Opera in interreti cum biographia
Terra carstica in Ancarana Saepto Speciale
**Ancarana Saeptum Speciale** (Francice: *Réserve Spéciale d'Ankarana* vel Malagasiense: *Tahirin-javaboarin' Ankarana*) est saeptum nationale et alta planities in Madagascaria boreali. Planities est carstica, quod videlicet, illa habet lapides asperos, cavernas extentas et flumina subterranea, quae omnia eventus pluviae erosionisque sunt. Illius calcarea sunt antiquissima, ex saeculo Iurassico. In saepto ipso vivunt quoque animalia endemica.

Sub Imperio Francorum Colonario est planities saepta anno 1956, ut natura regionalis conservetur et illic disquisitio scientifica conducatur et populus aditu prohibeatur. Post annum 1991 etiamnunc est saeptum ordinatum a societate non lucrativa cum nomine Madagascar National Parks. 

Urba proxima est Antsiranana (alioqui francice *Diego-Suárez*) post 108 chiliometra ad meridiem occidentemque. Rus proximum est tum Ambilobe post 29 chiliometra ad borealem orientemque.

Notae
-----

1. ↑  Rossi, G. (1974). "Morphologie et Evolution d'un karst en milieu tropical. L'Ankarana (Extreme Nord de Madagascar)". *Mémoires et Documents Centre National de la Recherche Scientifique* **15**: 279–298

Nexus externi
-------------

|  |  |
| --- | --- |
|  | **Situs geographici et historici:** *Locus*: 13°4′22″S 48°54′53″E • *GeoNames* |
Wikidata Remesium ad Nostram Dominam
Res apud Vicidata repertae:
*Civitas*: Italia  
*Locus*: 45°34′11″N 7°7′7″E  
*Numerus incolarum*: 82  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Vallis Augustana  

**Geographia**

*Superficies*: 86.84 chiliometrum quadratum  
*Territoria finitima*: Chrisoliae, Remesium ad Sanctum Georgium, Grysantia Vallis, Savarantia Vallis, Tiniae, Vallis Isarae  

**Coniunctiones urbium**

*Urbes gemellae*: Castrum Solarolii  

**Tabula aut despectus**

Remesium ad Nostram Dominam: situsRemesium ad Nostram Dominam: situs
Remesium ad Nostram Dominam
**Remesium ad Nostram Dominam** (hodie vulgo *Rhêmes-Notre-Dame*; *Nostra Signora di Rema*, a 1939 usque ad 1946) est Vicus Italiae ac municipium, circiter 150 incolarum, in Libera Regione Valle Augustana situm. Incolae *Remesienses* appellantur.

Insigne
-------

* Municipium Italiae*Municipium Italiae*

Municipia finitima
------------------

* Chrisoliae (Italiane: *Ceresole Reale*) (TO),
* Remesium ad Sanctum Georgium (hodie vulgo *Rhêmes-Saint-Georges*),
* Tiniae (FR-73),
* Vallis Isarae *Val-d'Isère* (FR-73),
* Grysantia Vallis (hodie vulgo *Valgrisenche*),
* Savarantia Vallis (hodie vulgo *Valsavarenche*).

Nexus interni
-------------

* Vallis Augustana,
* Augusta Praetoria.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Remesium ad Nostram Dominam** spectant. |

Pinacotheca
-----------

* Collocatio finium Municipii Remesii ad Nostram Dominam in Libera Regione Vallis Augustanae.Collocatio finium Municipii Remesii ad Nostram Dominam in Libera Regione Vallis Augustanae.

Notae
-----

1. ↑  *DIZIONARIO GEOGRAFICO* - Di GOFFREDO CASALIS, Vol XVI, Torino 1847
**Flavius Hypatius** (nescimus, quando natus quandove mortuus sit) vir publicus Romanus saeculi quarti fuit.

Familia
-------

Pater eius Flavius Eusebius consul anni 347 erat, frater Flavius Eusebius, soror Eusebia, uxor Constantii II imperatoris. Humili loco Thessalonicae natus pater per gradus miliares celeriter ad summos magistratus ascensit. Sorore favente fratres mox cursum honorum adierunt.

Cursus honorum
--------------

Anno 359 una cum fratre consul factus est. Anno 363 forsitan Vicarius urbis Romae erat. Anno 371 Valente regnante fratres Antiochiae accusati sunt, quod purpuram petivissent. Quamvis innocentes "exilio et pecuniariis adflicti" sunt, sed ante annum 378 revocati sunt et pecunia eis reddita est. Anno 377/378 praefectus urbi Romae fuit. Tum Antiochiam venit, ubi Libanius orator panegyricum eius habuit. Tum Constantinopolis erat et deinde anno 382/383 praefectus praetorio Italiam et Illyricum sub imperatore Gratiano administrabat.

Mores
-----

Hypatius verisimile Christianus fuit, quod Gregorius Nazianzenus epistulam ad eum dedit. Ammianus Marcellinus, qui religioni Romanae favebat, tamen eum et fratrem "egregium illud par consulum" nominavit.

Notae
-----

1. ↑  Ammianus Marcellinus, Res gestae, XVIII 1,1
2. ↑  Codex Theodosianus, III 5,8
3. ↑  Ammianus Marcellinus XXIX 2, 9-11
4. ↑  Libanius, or. 1, 179-181
5. ↑  Codex Theodosianus XI 16,13
6. ↑  Gregorius Nazianzenus, Ep. 96
7. ↑  Ammianus Marcellinus, XXIX 2,9

|  |  |  |
| --- | --- | --- |
| Antecessores: **Censorius Datianus et Neratius Cerealis**  |  **Consul** 359cumFlavio Eusebio | Successores: **Imp. Caesar Flavius Iulius Constantius Augustus X et Flavius Claudius Iulianus Caesar III**  |
Wikidata Ludolphus Dissenius
Res apud Vicidata repertae:
*Nativitas*: 17 Decembris 1784; Friedlandia, Gottinga  
*Obitus*: 21 Septembris 1837; Gottinga  
*Patria*: Germania  

**Officium**

*Munus*: philologus classicus, professor, philologus classicus, linguista  
*Patronus*: Universitas Regia Georgia Augusta, Universitas Marpurgensis
**Ludolphus Georgius Dissen** (vel **Dissenius**; Germanice *Ludolph Georg Dissen*), Friedlandiae die 17 Decembris anni 1784 natus et Gottingae die 21 Septembris anni 1837 mortuus, philologus Germanicus fuit. In Universitate Gottingana apud Christianum Heyne educatus est. In Universitate Marpurgensi per annum docuerat et post in Gottingam revertit, ubi cum Fridericum Welcker et Carolum Müller laborabat. Pindarum, Tibullum, Demosthenem edidit.

Bibliographia
-------------

* Jacob Achilles Mähly, *Dissen, Georg Ludolph*, in: *Allgemeine Deutsche Biographie*. Band 5, Lipsiae 1877, S. 254–256.
* Franz Gundlach, *Catalogus professorum academiae Marburgensis 1527–1910*. Marpurgiae 1927, S. 335f.

Nexus externi
-------------

* Ludolph Dissen, *Kleine lateinische und deutsche Schriften*. Nebst biographischen Erinnerungen an Dissen von F. Thiersch, F.G. Welcker, K.O. Müller
* Elegiarum Tibulli argumenta a Dissenio scripta in Vicifonte (editio Dissenii in *Internet Archive*)
* Dissen in *Vicifonte* Germanico
Wikidata Paulus Jabločkov
Res apud Vicidata repertae:Paulus Jabločkov: imagoPaulus Jabločkov: imago
*Nativitas*: 2 Septembris 1847, 14 Septembris 1847; Serdobsk  
*Obitus*: 19 Martii 1894; Saratovia  
*Patria*: Imperium Russicum  

**Officium**

*Munus*: inventor, ingeniarius  

**Memoria**

*Laurae*: Legio Honoris  

**Paulus Nicolai filius Jabločkov** (Russice Павел Николаевич Яблочков, tr. *Pavel Nikolaevič Jabločkov*; in gubernio Saratoviensi natus die 2 Septembris 1847; Saratoviae mortuus die 19 Martii 1894) fuit ingeniarius et inventor artis electricae peritus Russicus. Eius inventio notissima est lucerna quae candela Jabločkoviana (Свеча Яблочкова) appellatur.

Notae
-----

1. ↑  Calendario Iuliano, scilicet 14 Septembris Gregoriano.
2. ↑  Calendario Iuliano, scilicet 31 Martii Gregoriano.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Paulum Jabločkov** spectant. |

|  |  |
| --- | --- |
|  | **Lexica biographica:**  • Большая российская энциклопедия • Encyclopædia Britannica |
Wikidata Ludmila Ljadova
Res apud Vicidata repertae:Ludmila Ljadova: imagoLudmila Ljadova: imago
*Nativitas*: 29 Martii 1925, 1925; Catharinoburgum  
*Obitus*: 10 Martii 2021; Moscua  
*Patria*: Russia, Unio Sovietica  

**Officium**

*Munus*: musicographus, praeceptor musicus, cantor, Clavilista  

**Memoria**

*Laurae*: Order of Honour, Order "For Merit to the Fatherland" III class, Order "For Merit to the Fatherland" IV class, Medal "For Distinguished Labour", Medal "For the Development of Virgin Lands", Order of Friendship, People's Artist of the RSFSR, Honored art worker of the Russian Soviet Federative Socialist Republic, USSR State Prize, honorary citizen of Sverdlovsk Oblast  

**Ludmila Alexii filia Ljadova** (Russice Людмила Алексеевна Лядова, tr. *Ljudmila Alekseevna Ljadova*; Sverdlovii nata die 29 Martii 1925, Moscuae mortua die 10 Martii 2021) fuit musicae compositrix, clavicina, et cantrix Sovietica ac Russica, titulo Artificis Popularis RSFSR (anno 1984) aliisque laudis signis ornata. Plus quam octingenta carmina composuit.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ludmilam Ljadovam** spectant. |

|  |  |
| --- | --- |
|  | **Lexica biographica:** |

* Situs interretialis Ludmilae Ljadovae **(Russice)**
Dyptichon consulare Manlii Boethii
**Flavius Manlius Boethius** (natus saeculo 5, mortuus post annum 487) vir publicus Romanus sub regno Odoacris fuit.

Familia
-------

Pater Manlii anno 454 Praefectus praetorio Italiae erat. Manlius ipse pater Anicii Manlii Torquati Severini Boethii fuit, sed brevi tempore post natum filium mortuus est.

Cursus honorum
--------------

Manlius ignoto anno praefectus urbi Romae erat, deinde annis 480 - 487 praefectus praetorio Italiae, *patricius* et consul sine collega, qui autem in Oriente non probatus est. Brevi tempore post mortuus est.

Legenda
-------

* "Fl. Nar. Man(lius) Boethius 4", Prosopography of the Later Roman Empire, Volume 2, Cambridge University Press, 1992, ISBN 0-521-20159-4, pp. 232–233.


|  |  |  |
| --- | --- | --- |
| Antecessores: **Caecina Mavortius Basilius Decius Iunior (in occidente) et Flavius Longinus (in oriente)**  |  **Consul** 487sine collega in oriente: *post consulatum Fl. Longini* | Successores: **Claudius Iulius Ecclesius Dynamius et Rufius Achilius Sividius (in occidente)**  |
**Flavius Patricius** (natus saeculo 5 in Phrygia, mortuus post annum 519) vir publicus et usurpator Imperii Romani Orientalis erat.

Cursus honorum
--------------

Anno 500 Patricius una cum Flavio Hypatio consulatum gessit et ab imperatore Anastasio I *magister militum praesentalis* nominatus est. Annis 502 - 506 Patricius dux militum inter bellum contra Sassanidas fuit et Amidam expugnavit. In urbem Constantinopolis rediit et in controversiis religiosis implicatus est, quae ab Anastasio motae sunt. Anno 513 ad Vitalianum missus est, qui contra Anastasium purpuram sumpserat. Cum Vitalianus urbem peteret, Patricius ea, quod Anastasius, imperavisset, facere negabat, ne, si Vitalianus victor esset, puniretur. Anno 518, cum Anastasius mortuus esset, candidatus *scholarum* imperatoris fuit, sed *excubitores* Iustino favebant, qui princeps tandem factus est. Itaque ab Iustiniano e periculo mortis servari debuit. Die 4 Novembris 519 episcopo Edessae persuadere conabatur, ut decreta Concilii Chalcedonensis probaret et ab officio se recederet. Nihil post hunc diem de patricio audimus.

Bibliographia
-------------

* Jones, Arnold Hugh Martin, John Robert Martindale, John Morris, "Patricius 14", Prosopography of the Later Roman Empire, Volume 2, Cambridge University Press, 1980, ISBN 0-521-20159-4, pp. 841 – 842.

Notae
-----

1. ↑  Ioannes Malalas 404

|  |  |  |
| --- | --- | --- |
| Antecessores: **Flavius Ioannes Gibbus in oriente *(sine collega)*; in occidente: *post consulatum Paulini***  |  **Consul** 500cumFlavio Hypatio; in occidente: *iterum post consulatum Paulini* | Successores: **Flavius Avienus Iunior et Flavius Pompeius**  |
Wikidata Remesium ad Sanctum Georgium
Res apud Vicidata repertae:
*Civitas*: Italia  
*Locus*: 45°39′15″N 7°9′19″E  
*Numerus incolarum*: 173  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Vallis Augustana  

**Geographia**

*Superficies*: 36.34 chiliometrum quadratum  
*Territoria finitima*: Arvarium, Inter Aquas, Remesium ad Nostram Dominam, Grysantia Vallis, Savarantia Vallis  

**Tabula aut despectus**

Remesium ad Sanctum Georgium: situsRemesium ad Sanctum Georgium: situs
Remesium ad Sanctum Georgium
**Remesium ad Sanctum Georgium** (hodie vulgo *Rhêmes-Saint-Georges*; *San Giorgio di Rema*, a 1939 usque ad 1946) est Vicus Italiae ac municipium, circiter 200 incolarum, in Libera Regione Valle Augustana situm. Incolae *Remesienses* appellantur.

Insigne
-------

* Municipium Italiae*Municipium Italiae*

Municipia finitima
------------------

* Arvarium (seu Arverium) (hodie vulgo *Arvier*),
* Inter Aquas (hodie vulgo *Introd*),
* Remesium ad Nostram Dominam (hodie vulgo *Rhêmes-Notre-Dame*),
* Grysantia Vallis (hodie vulgo *Valgrisenche*),
* Savarantia Vallis (hodie vulgo *Valsavarenche*).

Nexus interni
-------------

* Vallis Augustana,
* Augusta Praetoria.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Remesium ad Sanctum Georgium** spectant. |

Pinacotheca
-----------

* Collocatio finium Municipii Remesii ad Sanctum Georgium in Libera Regione Vallis Augustanae.Collocatio finium Municipii Remesii ad Sanctum Georgium in Libera Regione Vallis Augustanae.

Notae
-----

1. ↑  *DIZIONARIO GEOGRAFICO* - Di GOFFREDO CASALIS, Vol XVI, Torino 1847
Wikidata Biela
Res apud Vicidata repertae:Biela: insigneBiela: insigne
*Civitas*: Russia  
*Locus*: 55°50′0″N 32°56′0″E  
*Numerus incolarum*: 3 197, 3 125  
*Zona horaria*: UTC+3  

**Gestio**

*Procuratio superior*: Q27560754  

Gymnasium virginum Bielae, initio saeculi XX aedificatum
**Biela** (Russice olim Белая, tr. *Belaja*) est urbs in Russia, sedes administrativa districtus Bielensis regionis Tueriensis. 3393 incolas anno 2015 habuit.

Historia
--------

Biela a saeculo tredecimo notitiae subest. Initio ducatus Smolenscensis urbs, dein metropolis principatus erat. Anno 1355 a Magno Ducato Lituaniae occupata, 150 annos post ad potestatem Moscoviae venit. Anno 1610 Biela, castrum valens, a copiis Polono-Lituanicis capta est. Decenniis sequentibus alternatim sub imperio aut regis Polonici et magni ducis Lituanici aut (interdum) tzaris et magni ducis Russici erat. Ab anno 1654 Biela continenter ad Russiam pertinet.

Nota
----

1. ↑  Iohannes Iacobus Hofmannus, *Lexicon universale* (1698) ~, t. I. p. 533
2. ↑  Scilicet Latine *Alba*. Nunc Белый, tr. *Belyj*, *Albus*.

Nexus externus
--------------

|  |  |
| --- | --- |
|  | **Situs geographici et historici:** *Locus*: 55°50′0″N 32°56′0″E • *GeoNames* • *Facebook Places* • Большая российская энциклопедия |


|  |  |
| --- | --- |
|  | **Vicimedia Communia** plura habent quae ad **Bielam** spectant. |
Wikidata Paulus Kaba Thieba
Res apud Vicidata repertae:Paulus Kaba Thieba: imagoPaulus Kaba Thieba: imago
*Nativitas*: 28 Iulii 1960; Bobo-Dioulasso  
*Patria*: Burkina Faso  

**Officium**

*Officium*: Prime Minister of Burkina Faso  
*Munus*: politicus, oeconomus  

**Consociatio**

*Factio*: People's Movement for Progress  
*Religio*: Ecclesia Catholica Romana
**Paulus**, vulgo *Paul* **Kaba Thieba** (in urbe Bobo-Dioulasso natus die 28 Iulii 1960) est politicus civitatis Burkina Faso. Educatus est in urbe Uagadugu apud collegium Salesianum ubi contubernalem habuit Rochum Marcum Christianum Kaboré. Alumnus est universitatum Uagaduguensis, Gratianopolitanae II et Parisiensis V. Argentarius meruit Dakar in urbe apud centralem civitatum Africanarum occidentalium argentariam. A mense Februario 2014 administrator delegatus fuit unionis monetariae Africae occidentalis cuius sedes Uagadugu in urbe constituta est. A die 13 Ianuarii 2016 primus minister patriae meruit e selectione amici Rochi Kaboré.

Bibliographia
-------------

* Benjamin Roger, "Ce qu’il faut savoir de Paul Kaba Thieba, le nouveau Premier ministre burkinabè" in *Jeune Afrique* (7 Ianuarii 2016) (fons principalis huius commentationis)

Nexus externi
-------------

* "Burkina Faso: Paul Kaba Thieba nommé au poste de Premier ministre" (7 Ianuarii 2016) apud *RFI*

Primi ministri Burkina Faso (1992–)

|  |  |
| --- | --- |
|  |  |
| Iosephus Ouédraogo • Rochus Kaboré • Kadré Desideratus Ouedraogo • Paramanga Ernestus Yonli • Tertius Zongo • Lucas Adolphus Tiao • Iacobus Isaac Zida • Paulus Kaba Thieba • Christophorus Dabiré • Albertus Ouédraogo • Lassina Zerbo • Apollinaris Ioachim Kyélem de Tambèla
*Opus geopoliticum • Gubernatores civitatum Africanarum hodiernarum**Capsae cognatae:* Praesides Burkina Faso • Ministri rerum externarum Burkinaenses |
|  |